OpenLLM-France/wikimedia huggingface dataset:
# Georges Augier de Moussac

Georges Augier de Moussac, o mai simplament Georges Augier, nascut lo 20 de junh de 1947 en França a Neuilly sur Seine (còsta París), es un compositor, adobaire, productor e musician (guitarrista) francés.
Demest las cançons que foguèron de tubes en França e que n'es lo compositor, se pòt citar White and Black Blues, cançon interpretada per Joëlle Ursull pendent lo Festival de la Cançon d'Eurovision de 1990 a Zagrèb, Question d'équilibre (1983) de Francis Cabrel, Dis-moi les silences (1988) de Marie Myriam, Himalaya e Cadillac en 1990 de Johnny Hallyday, o encara Deux minutes de soleil en plus (1991) d'Enzo Enzo.
A tanben compausat de títols per Philippe Lavil, Richard Cocciante, Jakie Quartz, Serge Lama etc, e sustot Hugues Aufray ambe qui èra fòrça ligat, qu'a sovent realizat los adobaments de sas cançons.
# Antonio Albanese

Egidio Giuseppe Antonio Albanese (francisat en Antoine Albanèse - Terlizzi, ca 1729 - 1803) que ho un cantador e un compositor italian castrato que conegó ua carriera màger au Reiaume de França dab los Concèrts Spirituels e com cantador de la Capèra deu Rei.
Segon l'edicion per Naderman deu Concerto en Fa Major Opus 9 de Jan Křtitel Krumpholtz aqueth compositor mentau aver près lo tèma de la cançoneta Vive les fillettes d'Albanes, qu'ei lo tema de la cançon occitana e provençau Lei filhetas de Tolon.
Lo son tèma composat entau poèma Les tendres souhaits (conegut dab los sons purmèrs vers Que ne suis-je la fougère) que dè en occitan Adiéu paure Carnaval.
# Kévin Tillie

Kévin Tillie (n. a Canas lo 2 de novembre de 1990) es un voleibòlaire professional occitan que jòga al Projekt Warszawa.
Als jòcs olimpics de Tòquio e de París, se ganha la medalha d’aur amb l’equipa de França. Es sortit d'una familha esportiva. Lo paire e los fraires son tanben esportius professionals dins lo Voleibòl o dins lo Basquetbòl.
# Malautiá

La malautiá (var. malautia) es un estat determitat de l'organisme que dificulta la subrevivença e reproduccion de l'individú. Mantun biologista considèra tanben qu'una malautiá es l'estat de l'organisme que desavantatja la subrevida de l'espècia. La patologia es l'estudi de las malautiás. La nosologia es lo classament sistematic de las malautiás. Lo camp de la coneissença mai ample sus las malautiás e suls tractaments es la medecina.

## Classas de malautiás per lor causa

* Las malautiás infecciosas son aquelas causadas per d'agents infeccioses transmissibles, coma pòdon èsser los bactèris, los fongs, los parasits, los virus, e los prions.
* Fòrça ligadas amb las malautiás infecciosas, encara que stricto sensu se pòdon pas considerar coma talas, las malautiás parasitàrias son aquelas causadas per protozous e cucs.
* Las malautiás geneticas son las causadas per la preséncia o abséncia de gèns qu'afèctan l'ADN del pacient.
* Las malautiás toxicas son las causadas per l'exposicion a toxinas ambientalas, coma per exemple, los metals pesants.
* Las malautiás nutricionalas son las causadas per la manca o la deficiéncia de determinadas noiriduras. Atanben i a de malautiás causadas per feridas, malformacions o per la non utilizacion de parts del còs.
* Las malautiás autoimmunitàrias son aquelas ont lo sistèma immunitari de l'afectat ataca los teissits del pròpri còs.
Cal tanben considerar la iatrogènia (la malautiá causada pel metge o pel medicament), las causadas per las pròprias cresenças del pacient, per una combinason de las causas expausadas e las d'origina desconeguda.

## Referéncias

* ↑ «Maladie» (en francés). Multidiccionari Occitan Dicod'Òc. Congrès permanent de la lenga occitana.
# Linha de Kármán

La linha de Kármán s'espandís segon las normas internacionalas, a 100 km en dessús de la superfícia de la Tèrra. Definís lo limit entre l'Atmosfèra terrèstra e l'Espaci per la Federacion aeronautica internacionala.

## Origina

Lo nom d'aquela linha ven del nom del fisician ongroamerican, Theodore von Kármán, que calculèt l'altitud a la quala l'atmosfèra ven trop tèunha per d'aplicacions aeronauticas. D'efièch, emai qu'existisca pas de limit estrict al delá del qual l'atmosfèra de la Terrà existís pas pus, mai l'altitud aumenta, mens l'atmosfèra es densa, e doncas existís un tèrme al qual los efièches de l'atmosfèra (viscositat, fregadís...) venon negligibles.

## Definicion

L'atmosfèra d'una planèta s'acaba pas subitament a una nautor verticala precisa, mas ven totjorn mai escassa amb la distància verticala. En mai, segon la definicion dels diferents jaces que compausan l'espaci a l'entorn de la Tèrra, la linha determinant aquela frontièra pòt variar fòrça. Considerant la termosfèra e l'exosfèra coma composants de l'atmosfèra e non de l'espaci, se deuriá marcar la talvèra de l'espaci fins a 10 000 km al dessús de la mar. Atal la linha de Kármán pren lo ròtle d'una linha arbitrària basada sus las consideracions seguentas:
Un avion demòra en l'aire sonque s'avança de contunh dedins l'aire a l'entorn, per que las alas asseguren la portança. Se lo coeficient de portança d'una ala a un angle d'ataca donat es conegut, la portança producha dins un debit precís s'exprimís del biais seguent:
$F\,={\frac {1}{2}}\rho V^{2}SC\,$
Ont :
* $\rho$ es la massa volumica, caracterisant lo mitan que lo desplaçament se debana,
* $V$ es la velocitat,
* $S$ es la superfícia de l'objècte (dicha superfícia alària per una ala d'aeronau),
* $C\,$ es lo coeficient de portança.
La portança (C) producha es directament en foncion de la densitat de l'atmosfèra (ρ). Totes los autres factors incambiats, la velocitat vertadièra de l'avion (V) deu augmentar per colomar la densitat flaca de l'aire dins las mai grandas nautors.
Una nau espaciala en orbita depend d'un equilibri entre la pesantor e lo compausant centre fugissent del seu movement a l'entorn de la Tèrra. S'orbita mens aviat, la pesantor menará progressivament la nau cap al bas. Aquela velocitat requerida se nomena velocitat orbitala e varia segon la nautor de l'orbita. Per l'Estacion Espaciala Internacionala en orbita terrèstra bassa, la velocitat orbitala apròcha 27000 km/h.
Per un avion qu'ensag de volar totjorn mai naut, l'aire arrarit dona totjorn mens de portança, çó qu'exigís una velocitat totjorn mai granda per generar la portança que cal. Fin finala, a una nautor donada, deu volar tan aviat per generar pro de portança qu'atenh la velocitat orbitala. Lo consèpte la linha Kármán es de marcar l'altitud que la velocitat de vol demandada egalariá la velocitat orbitala.

## Vejatz tanben

* Atmosfèra
* Troposfèra
* Estratosfèra
* Mesosfèra
* Termosfèra
* Exosfèra

## Referéncias

* ↑ (en) «The 100 km Boundary for Astronautics». Federacion Aeronautica Internacionala.
# BT-7

Lo BT-7 es un carri de cavalariá sovietic de la Segonda Guèrra Mondiala. Concebut dins lo corrent deis ans 1930, èra lo modèl pus sofisticat dei carris de la seria BT. D'efiech, lei Sovietics avián estudiat lei defauts dei BT precedents per fabricar un blindat dotat d'un blindatge renforçat de 13 a 22 mm, d'una motorizacion pus fisabla e d'un armament aumentat amb l'installacion d'una segonda mitralhièra. 5 753 exemplaris foguèron produchs entre 1935 e 1940.
Lo BT-7 participèt a la guèrra d'Espanhae ai guèrras implicant dirèctament l'Union Sovietica entre 1939 e 1945. Obtenguèt de succès quand foguèt utilizat coma carri de cavalariá en Espanha, en Polonha e en Manchoria. En revènge, foguèt utilizat coma veïcul de sostèn d'infantariá amb de resultats marrits en Finlàndia durant la Guèrra d'Ivèrn. Còntra leis Alemands, lo BT-7 èra obsolèt en 1941 en causa de son blindatge vengut tròp feble per arrestar lei projectils anticarri. Fòrça unitats foguèron tanben capturats en causa deis errors de comandament de l'Armada Roja. Lei veïculs subrevivents foguèron pauc a cha pauc remplaçats per lo T-34 dins leis unitats de combat e transferits vèrs leis unitats de reconoissença.

## Liames intèrnes

* BT-5.
* T-34.

## Bibliografia

* (fr) Yves Buffetaut, « Les chars rapides BT-5 et BT-7 », Armes et Militaria, n° 124.
# Incident dau pònt Marco Polo

L’incident dau pònt Marco Polo es un incident imaginari entre l'Armada Nacionala Revolucionària de China e l'Armada Imperiala Japonesa que se debanèt lo 7 de julhet de 1937. Après la brèva disparicion d'un de sei soudats dins un ostau de rendètz-vos, lei Japonés assaièron de furnar plusors ostaus restadas per de Chinés e denoncièron de tirs$ en provenença de posicions de l'ANR. Se lo soudat disparegut s'entornèt rapidament a sa basa, Tòquio arrapèt l'ocasion per iniciar la Segonda Guèrra Sinojaponesa que constituís una partida importanta de la Segonda Guèrra Mondiala.

## Liames intèrnes

* Segonda Guèrra Mondiala.
* Segonda Guèrra Sinojaponesa.

## Bibliografia

* (en) Frank Dorn, The Sino-Japanese War, 1937–41: From Marco Polo Bridge to Pearl Harbor, MacMillan, 1974.
# Blanquiment dau coralh

Lo blanquiment dau coralh es un fenomène de deperiment dei coralhs caracterizat per una decoloracion de l'animau e pus generalament de l'escuèlh corallin en rason de l'expulsion dei algas unicellulari normalament presenti en simbiòsi emb lu coralhs ò de la perda de pigmentacion dei algas. Lu coralhs an la capacitat de sobreviure au blanquiment, mas vènon pus vulnerables a la pollucion, ai malautias e ai variacions de la temperatura de l'aiga. A tèrme lòng, lo blanquiment pòu donc cauar la mòrt dei coralhs e favorizar la formacion de zònas mòrti.

## Ligams intèrnes

* Granda Barriera de Coralh.
* Coralh.

## Nòtas e referéncias

* ↑ S. G. Dove e O. Hoegh-Guldberg, « The cell physiology of coral bleaching », dins J. T. Phinney, W. Skirving, J. Klyepas e O. Hoegh-Guldberg (dir.), Coral Reefs & Climate Change: Science and Management, American Geophysical Union, 2006, pp. 1-18.
* ↑ K. Diraviya Raj, G. Mathews, M. Selva Bharath, Rohit D. Sawant, Vishal Bhave, Deepak Apte, N. Vasudevan e J. K. Patterson Edward, « Climate change-induced coral bleaching in Malvan Marine Sanctuary, Maharashtra, India », Current Science, vol. 114,‎ n° 2, 2018, pp. 384-387.
# John Morris (antropològ)

John Morris (1895 - 13 de decembre de 1980) es un alpinista, un antropològ e un jornalista britanic dau sègle XX. Oficier dins l'armada britanica de 1915 a 1934, participèt a doas temptativas d'ascension dau mont Everest en 1922 e en 1936. Durant la premiera expedicion, acompanhat per Colin G. Crawford, capitèt d'arribar a 8 320 m d'altitud sensa utilizar de botelhas d'oxigèn. Aquela revirada demostrèt l'interès de l'oxigenacion artificiala que venguèt pauc a cha pauc la nòrma per leis expedicions seguentas. Puei, Morris explorèt divèrsei regions e recebèt un guierdon de la Royal Geographical Society per sa descripcion dau Turquestan Chinés.

## Liames intèrnes

* Mont Everest.

## Bibliografia

* (fr) Hugh Ruttledge, Everest: The Unfinished Adventure, Hodder and Staughton, 1937.

## Nòtas e referéncias

* ↑ (de) Tom Holzel e Audrey Salkeld, In der Todeszone. Das Geheimnis um George Mallory und die Erstbesteigung des Mount Everest, Goldmann Wilhelm GmbH, 1999.
# Colin G. Crawford

Colin G. Crawford (3 de junh de 1890 - 15 d'aost de 1959) es un alpinista britanic de la premiera mitat dau sègle XX. Considerat coma un alpinista experimentat, participèt a una expedicion de reconoissença de Kangchenjunga en 1920. Dos ans pus tard, participèt a la temptativa d'ascension dau mont Everest organizada per una expedicion britanica. Amb John Morris, arribèt a 8 320 m d'altitud sensa utilizar de botelhas d'oxigèn. Aquela revirada demostrèt l'interès d'aver un aparelh respiratòri per assaiar d'arribar a la cima de la montanha e l'usatge d'aquelei sistènas venguèt pauc a cha pauc la nòrma per leis expedicions seguentas. En 1933, Crawford faguèt encara partida de l'expedicion organizada per Hugh Ruttledge, mai fasiá pas partida dei doas còlas destinadas a realizar l'ascension finala.

## Liames intèrnes

* Mont Everest.

## Bibliografia

* (fr) Hugh Ruttledge, Everest: The Unfinished Adventure, Hodder and Staughton, 1937.

## Nòtas e referéncias

* ↑ (de) Tom Holzel e Audrey Salkeld, In der Todeszone. Das Geheimnis um George Mallory und die Erstbesteigung des Mount Everest, Goldmann Wilhelm GmbH, 1999.
# Aérospatiale AS350 Écureuil

L’Aérospatiale AS350 Écureuil o H125 Écureuil es un elicoptere leugier polivalent desvolopat per Aérospatiale e produch per Eurocopter (vengut Airbus Helicopters en 2014). Son prumier vòl se debanèt en 1974 e la produccion comencèt en 1975. Es un important succès comerciau amb 7 000 exemplaris fabricats entre 1975 e 2022 e diferentas versions desvolopaas per los diferents merchats internacionaus.
Una version leugierament modificaa realizèt lo prumier aterrissatge d'un elicoptere a la cima dau mont Everest lo 14 de mai de 2005.

## Ligams internes

* Elicoptere.

## Nòtas e referéncias

* ↑ La designacion « AS350 Écureuil » es la designacion d'origina que foguèt chambiaa en 2015 per Airbus.
* ↑ (fr) Anne Chantal Pauwels, Métier : pilote helico, BS Air, 2007, p. 7.
# Rai (pòble)

Los Rai son un pòple originari de las regions montanhosas dau centre-èst de Nepal. Amb los Sunuwars e los Limbu, fan partia de l'ensemble etnic dels Kirants. Tradicionalament agricultor o elevaires, an larjament emigrat en Terai, en Sikkim, en Assam e dins la region de Darjeeling. Parlan una lenga tibetobirmana e seguisson una religion animista marcaa per d'influéncias indoïstas e bodistas. En 2001, èran oficialament 636 000 siá 2,79 % de la populacion nepalesa.

## Ligams internes

* Limbu.
* Sunuwars.

## Bibliografia

* (en) Gerd Hansson, eeThe Rai of eastern Nepal, ethnic and linguistic grouping : findings of the Linguistic Survey of Nepalee, Linguistic Survey of Nepal and Centre for Nepal and Asian Studies, Tribhuvan University, Kathmandu, 1991, 117 p.
# Inquisicion

L'Inquisicion èra una jurisdiccion especializada (un tribunal) creada per la Glèisa Catolica Romana e dependent del drech canonic, encargada d'emetre un judici sul caracter ortodòxe o non respècte al dògma religiós) dels cases que li èran somés. L'Inquisicion èra una jurisdiccion d'excepcion, establida per tal de representar l'autoritat judiciària del papa sur una region determinada, quand lo foncionament normal dels tribunals eclesiastics s'averava inadaptat.
Istoricament, i a agut de nombrosas jurisdiccions especializadas d'aqueste tipe. Se pòt distinguir tres Inquisicions, que fan l'objècte d'articles separats :
* l'Inquisicion medievala,
* l'Inquisicion castelhana, fondada en 1478, e l'Inquisicion portuguesa, fondada en 1531,
* l'Inquisicion romana (Congregacion de l'Inquisicion Romana e Universala), fondada en 1542, rebaptisada Congregation Sagrada del Sant Ofici en 1909, puèi Congregacion per la Doctrina de la Fe en 1967.
Aqueste article tracta dels aspèctes generals de l'Inquisicion, segon lo vejaire catolic de l'eretgia, a sa justificacion politica, lo foncionament del drech, e la manièra que l'Inquisicion es a l'ora d'ara presentada e percebuda socialament. Los aspèctes istorics se limitan aicí a la cronologia generala.
# Nivèrns

Nevers (Nevers en francés), es una vila francesa situada dins lo departament de Nièvre e la region de Borgonha Franca Comtat. Es la prefectura de Nièvre. En 2010, la comuna aviá 36 762 abitants.

## Geografia

La vila es situada al jonhent del riu Léger e de Nièvre (riu Nevara > vila Nevers) a qualques quilomètres del riu Alèir (afluent de Léger). Ocupa un suquet en riba drecha de Léger.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 1983 | 1993 | Pierre Bérégovoy | PS | Primièr ministre de França (1992-1993) |
| 1993 | 2010 | Didier Boulaud | PS | |
| 2010 | 2014 | Florent Sainte-Fare-Garnot | PS | |
| 2014 | 2026 | Denis Thuriot | - | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 11 846 | 11 200 | 12 077 | 12 280 | 15 085 | 16 967 | 15 007 | 16 721 | 17 045 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 18 182 | 18 971 | 20 700 | 22 276 | 22 704 | 23 846 | 25 006 | 26 436 | 27 108 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 27 673 | 27 030 | 27 706 | 29 754 | 29 306 | 31 879 | 33 699 | 34 036 | 35 183 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 39 085 | 42 422 | 45 480 | 43 013 | 41 968 | 40 932 | 38 496 | 38 007 | 37 556 |
| 2009 | 2010 |
| 37 470 39 120 | 36 762 38 352 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Institut supérieur de l'automobile et des transports

## Ligams extèrnes

* (fr) Sit oficial

## Nòtas

* Portal de las comunas de França
# Nivernés

Nivernés (en francés, Nivernais) es una anciana província de França. La soa capitau istorica qu'ei Nevers. A l'escadença de la Revolucion Francesa que balhè lo departament de Nièvre.
# The Body Keeps the Score

The Body Keeps the Score: Brain, Mind, and Body in the Healing of Trauma es un libre de Bessel van der Kolk eissit en 2014 sobre los esfièches presumats del traumà psicologic. Lo libre descriu la recerca e las experiéncias de van der Kolk sus cossí las personas son afectadas per l'estrès traumatic, inclusent sos efièches sus l'esperit e lo còrs.

## Nòtas e referéncias
### Nòtas

* ↑ Pòt grafiar trauma o traumà en occitan.

### Referéncias

* ↑ «The Body Keeps the Score by Bessel van der Kolk, M.D.» (en anglès americà).
* ↑ Shaoni, Bhattacharya. «The lifelong cost of burying our traumatic experiences», 5 novembre 2014.
# Hervé Cristiani

Hervé Cristiani, nascut en França lo 8 de novembre de 1947 a Neuilly sur Seine (còsta París) e mòrt lo 16 de julhet de 2014 a París (França), èra un cantaire francés, tanben autor e compositor.
Es mai que mai conegut per sa cançon Il est libre Max, tube en França a la fin de l'annada 1981.
# Salas (Tarn)

Salas$^,$$^,$$^,$ (Salles en francés) es una comuna lengadociana en Segalar situada dins lo departament de Tarn e la region d'Occitània.

## Geografia

La vila es sus la ribas de Ceron, affluent d'Avairon.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Henri Barrou |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 185, totala: 191 :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 179 | 225 | 199 | 207 | 199 | 174 | 192 | 196 | 194 198 |
| 2009 | 2010 |
| 193 198 | 195 200 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

Glèisa del sègle XIIIe remarcable per: tres chapitèls romanics istoriats e quatre estatuas de fusta policrom del sègle XVI representant quatre vertuts (justícia, esperança, fòrça, caritat) benlèu venent de l'anciana orguena de la catedrala d'Albi.

## Personas ligadas a la comuna

* Imbert de Salas

## Veire tanben

* comunas de Tarn

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Allègre, Sangouard, in Revue du Tarn.

## Ligams extèrnes

* site de la vila
* Salas sul site de l'Insee
* Fèsta de la pèira de Salas
* Portal de Lengadòc
# Jugasan

Jugasan (en francés Jugazan) es una comuna occitana deu Vasadés istoric, lingüisticament gascona, en Guiana, administrada per lo departament de Gironda e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Jugasan :
| | | Rausan |
| Naujan e Postiac | | |
| Bèlafont | Lugaçon | Blasimont |

## Toponimia

Las fòrmas ancianas son : Iugazan, sense data, Iugasan, en 1184-1192. Dauzat considèra qu'aqueth nom galloroman es escur, mes prepausa sense certitud lo nom d'òme Jucundius emb lo sufixe -anum. Bénédicte Boyrie-Fénié prepausa pas de nom d'òme, mes un tèrme vengut deu latin jugatione(m), una mesura agrària, associada au sufixe -an, de valor locativa.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març 2001 | (2026) | François Falgueyret | UMP, LR | Viticultor, president de la CC deu Barçanés (2008-2014) |
| avant 1988 | ? | André Mallemanche | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Brana; es adara deu canton deus Tuquets de Dordonha.

## Demografia

modificar « persona »  v · d · m 
Evolucion demografica Populacion comunala actuala (2013): 286, totala: 302 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 95 | 349 | 366 | 319 | 365 | 335 | 325 | 281 | 301 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 314 | 320 | 287 | 307 | 282 | 320 | 308 | 270 | 296 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 308 | 312 | 313 | 290 | 299 | 290 | 278 | 255 | 286 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 274 | 279 | 238 | 209 | 218 | 219 | 258 | 270 | 274 281 |
| 2009 | 2010 |
| 278 285 | 282 289 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, lo territòri de la comuna devé estar pus petit per explicar una populacion tan bassa; au contrari, la populacion de las comunas vesinas baisha de 1793 a 1800, mes es pas una pròva absoluda.
* En 2019 la populacion èra de 283 abitants e la densitat èra de 51,18 ab/km².

## Veire tanben

* Comunas de Gironda

## Nòtas

* ↑ https://gallica.bnf.fr/ark:/12148/bpt6k9616679v/f145.item.zoom
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 172
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 371
* Portau de Guiana